**Paskaidrojuma raksts**

**Madonas novada pašvaldības**

**2022. gada 29. jūnija saistošajiem noteikumiem Nr. 20**

**“Par palīdzību dzīvokļa jautājumu risināšanā Madonas novadā”**

|  |  |
| --- | --- |
| **Paskaidrojumuraksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likumu no 2021. gada 1. jūlija ir izveidots jauns Madonas novads, apvienojot Madonas, Cesvaines, Ērgļu un Lubānas novadu. Administratīvo teritoriju un apdzīvoto vietu likuma Pārejas noteikumu 17. punktā noteikts, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus saistošos noteikumus. Līdz ar to Madonas novada pašvaldībai jāizdod jauni saistošie noteikumi par palīdzību dzīvokļa jautājumu risināšanā Madonas novadā.  |
| 2. Īss projekta satura izklāsts | Noteikumi nosaka personu kategorijas, kuras ir tiesīgas saņemt Madonas novada pašvaldības palīdzību dzīvokļa jautājumu risināšanā, palīdzības sniegšanas kārtību, termiņu, uz kādu slēdzams īres līgums. |
| 3. Informācija par plānoto projekta ietekmi uz pašvaldības budžetu | Noteikumu izpilde tiek nodrošināta ikgadējā pašvaldības budžeta ietvaros |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Noteikumu projekts būtiski neietekmē uzņēmējdarbības vidi pašvaldības teritorijā |
| 5. Informācija par administratīvajām procedūrām | Noteikumu izpildi nodrošinās Madonas novada pašvaldības Dzīvokļu jautājumu komisija un Pašvaldības noteiktais atbildīgais speciālists |
| 6. Informācija par konsultācijām ar privātpersonām | Nav notikušas |

Domes priekšsēdētājs A. Lungevičs